सड़क पर नहीं दिखे संगठन के लोग, खुली रहीं खदानें, बाजार में कम रही रौनक
भास्कर न्यूज|चाईबासा/ किरीबुरू
खतियानके आधार पर स्थानीयता को लागू करने समेत अन्य मांगों को लेकर आदिवासी- मूलवासी जनाधिकार मंच द्वारा मंगलवार को आहूत झारखंड बंद का चाईबासा आसपास के क्षेत्रों में मिलाजुला असर देखने को मिला। हालांकि बंद कराने के लिए किसी भी संगठन के लोग सड़क पर नहीं उतरे। चाईबासा किरीबुरू में लंबी दूरी की वाहनें नहीं चली। इससे खासकर रांची जाने वाले यात्रियों को काफी परेशानी का सामना करना पड़ा। वहीं चाईबासा से किरीबुरू, बड़ाजामदा, जगन्नाथपुर, हाटगम्हरिया, झींकपानी, तांतनगर, मंझारी, कुमारडुंगी आदि जगहों पर दिनभर वाहनों का परिचालन आम दिनों की तरह होता रहा। बाजार, पेट्रोल पंप दुकानें आदि खुली रहीं। शाम 5 बजे के बाद रांची, पटना, गया आदि जगहों के लिए यात्री वाहनों का परिचालन सुचारू हुआ। किरीबुरू एवं मेघाहातुबुरू में भी आम दिनों की तरह बाजारें खुली रही। मंगलवार को लगने वाली साप्ताहिक हाट में रौनक कम रही।
खदानों में जारी रहा काम
सेलकी खदानों में आम दिनों की तरह उत्पादन एवं लदाई-ढ़ुलाई का काम जारी रहा। यहां से लंबी दूरी की चलने वाली इक्के दुक्के यात्री वाहनों को छोड़ यात्री वाहन नहीं चली, जिससे यात्रियों को परेशानियों के दौड़ से गुजरना पड़ा। इधर किरीबुरू में कुछ यात्री बसें स्टैंड में खड़ी रही तो कुछ शिव मंदिर तालाब के किनारे खड़ी रही।
झारखंड बंद में नहीं चली लंबी दूरी की बसें
बंद के दौरान प्रमुख चाईबासा के चौक-चौराहों पर तैनात रहे सुरक्षाकर्मी
झारखंड बंद के दौरान किरीबुरू तालाब के किनारे खड़ीं बसें।
hin_Deva mar_Deva hin_Deva hin_Deva hin_Deva hin_Deva bho_Deva bho_Deva